Diari Oficial de la Generalitat Valenciana


Sumari del DOGV 9793, del 21-02-2024 (2024/1368)

RESOLUCIÓ de 8 de febrer de 2024, de la sotssecretària de la Vicepresidència Primera i Conselleria de Cultura i Esport, per la qual es disposa la publicació del conveni subscrit entre la Generalitat, a través de la Vicepresidència Primera i Conselleria de Cultura i Esport, i l'Associació de Federacions Esportives de la Comunitat Valenciana CONFEDECOM, per a fomentar la cooperació entre federacions esportives en la prestació de serveis comuns.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9793

Data del DOGV
:   21-02-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/1368


Data del document
:   08-02-2024

Organisme emissor
:   Vicepresidència Primera i Conselleria de Cultura i Esport

Tipus de document
:   Resolució

Descriptors 

:   * Vicepresidència Primera i Conselleria de Cultura i Esport

RESOLUCIÓ de 8 de febrer de 2024, de la sotssecretària de la Vicepresidència Primera i Conselleria de Cultura i Esport, per la qual es disposa la publicació del conveni subscrit entre la Generalitat, a través de la Vicepresidència Primera i Conselleria de Cultura i Esport, i l'Associació de Federacions Esportives de la Comunitat Valenciana CONFEDECOM, per a fomentar la cooperació entre federacions esportives en la prestació de serveis comuns. [2024/1368]  
La Generalitat, a través de la Vicepresidència Primera i Conselleria de Cultura i Esport, i l'Associació de Federacions Esportives de la Comunitat Valenciana CONFEDECOM, han subscrit amb data 20 de novembre de 2023, després de la tramitació reglamentària prèvia, un conveni per a fomentar la cooperació entre federacions esportives en la prestació de serveis comuns.  
En compliment del que s'establix en la clàusula setze de l'esmentat conveni, que ha quedat inscrit en el Registre de Convenis de la Generalitat amb el número 0077/2024, es publica en el Diari Oficial de la Generalitat Valenciana, i hi figura com a annex a esta resolució.  
  
  
València, 8 de febrer de 2024.- La sotssecretària de la Vicepresidència Primera i Conselleria de Cultura i Esport: María Eugenia Vives Arlandis.  
  
  
Conveni de col·laboració entre la Generalitat, a través de la Vicepresidència Primera i Conselleria de Cultura i Esport, i l'Associació de Federacions Esportives de la Comunitat Valenciana CONFEDECOM, per a fomentar la cooperació entre federacions esportives en la prestació de serveis comuns  
  
  
València, 20 de novembre de 2023  
  
Intervinents  
D'una part, Vicente José Barrera Simó, vicepresident primer i conseller de Cultura i Esport, en nom i representació de la Generalitat, en virtut del nomenament efectuat per mitjà del Decret 11/2023, de 19 de juliol, del president de la Generalitat, pel qual es nomena la persona titular de la Vicepresidència Primera i Conselleria de Cultura i Esport, i que actua en virtut de les facultats conferides per l'article 3 del Decret 10/2023, de 19 de juliol, del president de la Generalitat, pel qual es determinen el nombre i la denominació de les conselleries, i les seues atribucions i per l'article 6.3 del Decret 176/2014, de 10 d'octubre, pel qual es regulen els convenis que subscriga la Generalitat i el registre d'aquests, i que està autoritzada especialment per a la subscripció del present conveni per l'Acord del Consell de data 17 d'octubre de 2023.  
  
I, de l'altra part, Salvador Fabregat Tatay, president de l'Associació de Federacions Esportives de la Comunitat Valenciana CONFEDECOM, inscrita en el Registre d'Entitats Esportives de la Comunitat Valenciana amb el número 1 de la secció 8, en virtut de la representació que li atorga l'article 23.b dels estatuts de l'associació esmentada.  
Els dos actuen en representació de les institucions, i fent ús de les competències que cadascun exerceix en matèria d'esports,  
  
Manifesten  
I. Que l'Associació de Federacions Esportives de la Comunitat Valenciana CONFEDECOM (d'ara en avant CONFEDECOM) és una entitat associativa privada, sense ànim de lucre, de naturalesa esportiva, amb personalitat jurídica pròpia, patrimoni propi i independent dels seus associats, i amb plena capacitat d'obrar per al compliment de les seues finalitats.  
Que CONFEDECOM té com a objectius i finalitats la cooperació i defensa dels interessos comuns per a la millora i el desenvolupament de l'esport federat en la Comunitat Valenciana, i també ser un òrgan de foment nacional i internacional de l'esport federat de la Comunitat Valenciana i que col·labora amb les entitats i institucions que el sol·liciten i les assessora.  
II. Que la Llei 2/2011, de 22 de març, de la Generalitat, de l'esport i l'activitat física de la Comunitat Valenciana, estableix en l'article 3.13 que una de les línies generals d'actuació de la Generalitat és tutelar les federacions esportives de la Comunitat Valenciana en defensa de les seues competències i exclusivitat per a secundar, amb els mitjans necessaris, a la seua gestió com a entitats d'utilitat pública amb funcions delegades per l'Administració.  
III. D'acord amb el que estableix l'article 11.4.a del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, aquesta subvenció nominativa té caràcter de concessió directa emparada en el supòsit legal previst en l'article 168.1.a de la Llei 1/2015, de 6 de febrer, d'hisenda pública, del sector públic instrumental i de subvencions, i en l'article 22.2.a de la Llei 38/2003, de 17 de novembre, general de subvencions, per a estar prevista nominalment en la Llei de pressupostos de la Generalitat per a 2023.  
La subvenció regulada en aquest conveni té caràcter únic, derivat de les singulars característiques de l'entitat beneficiària i es fonamenta la concessió en els articles 3.5 i 54 de la Llei 2/2011.  
IV. La Llei 9/2022, de 30 de desembre, de pressupostos de la Generalitat per a l'exercici 2023, aprova els pressupostos que han d'executar els organismes que integren la Generalitat durant l'exercici pressupostari de 2023. La Direcció General d'Esport gestiona el programa pressupostari 457.10, Foment de l'activitat esportiva.  
En el pressupost d'aquest programa hi ha una línia nominativa anomenada «Associació de Federacions Esportives», la finalitat de la qual és fomentar la cooperació entre federacions esportives en la prestació homogènia de serveis i l'execució comuna de les funcions. Així mateix, aquesta línia pressupostària estableix un import de 250.000 euros amb l'Associació de Federacions Esportives de la Comunitat Valenciana CONFEDECOM com a beneficiària.  
Aquesta quantitat, així com l'aplicació i execució del conveni, no suposa un increment de la despesa, aprovada per la Llei 9/2022, de 30 de desembre, de pressupostos de la Generalitat per a l'exercici 2023.  
Aquesta línia de subvenció s'ajusta als objectius d'estabilitat als quals fa referència l'article 27 de la Llei 1/2015, de 6 de febrer, de la Generalitat, d'hisenda pública, i forma part de l'objectiu estratègic 2 de la Direcció General d'Esport del Pla estratègic de subvencions de la Conselleria d'Educació, Cultura i Esport.  
En conseqüència, i per a regular aquesta col·laboració, les institucions signants subscriuen aquest conveni subjecte a les següents  
  
  
Clàusules  
  
Primera. Objecte del conveni  
L'objecte d'aquest conveni és fomentar la cooperació entre federacions esportives en la prestació homogènia de serveis i l'execució comuna de les funcions, mitjançant la col·laboració entre la Vicepresidència Primera i Conselleria de Cultura i Esport i l'Associació de Federacions Esportives de la Comunitat Valenciana CONFEDECOM.  
  
Segona. Actuacions per desenvolupar  
Ponències que donar en el Centre de l'Esport:  
Jornada formativa d'àmbit laboral i fiscal  
Jornada informativa sobre les tecnologies en l'esport modern  
Jornades formatives d'altres temàtiques d'interés per als professionals de l'esport  
També es pretén implementar una plataforma OTT per a trobar «streamings» de competicions de les diferents federacions que ho desitgen. A més d'aquestes noves activitats, continuaran amb les ja habituals com són:  
Assessorament jurídic  
Adaptació al valencià dels textos i normatives de les federacions sòcies  
Gabinet de comunicació  
Publicació de lleis, ordres, decrets, convocatòries i resolucions que afecten en tot el relacionat en matèria d'esports  
Contractació de serveis especials que necessiten les federacions en condicions avantatjoses per a elles com per exemple el conveni amb SGR que permeten liquiditat a les federacions.  
Resolució de dubtes en matèria estatutària, laboral i fiscal  
Despeses de funcionament del Centre de l'Esport  
  
Tercera. Obligacions de CONFEDECOM  
1. Realitzar les actuacions necessàries per a desenvolupar els programes per als quals es concedeix la subvenció.  
2. Fer constar expressament en totes les activitats, els actes i el material de difusió i publicitat de les actuacions subvencionades la col·laboració de la Generalitat.  
3. Fer constar en la web de CONFEDECOM la subvenció concedida mitjançant aquest conveni. Cal indicar, almenys, l'entitat concedent, l'import rebut i l'actuació subvencionada.  
4. Notificar a la Direcció General d'Esport qualsevol proposta de canvi o modificació dels programes presentats quan es produïsca a l'efecte de modificar el conveni.  
5. Aportar qualsevol altra informació que li siga requerida per la Direcció General d'Esport per al millor coneixement i comprensió de l'aplicació de la subvenció.  
6. Acreditar que CONFEDECOM es troba al corrent en el compliment de les obligacions tributàries i davant la Seguretat Social.  
7. Sotmetre's a les actuacions de control financer que corresponen a la Intervenció General de la Generalitat en relació amb l'ajuda concedida.  
8. Comunicar a la Direcció General d'Esport l'obtenció d'ajudes i subvencions per a la mateixa finalitat procedents altres administracions o ens públics o privats.  
9. Quan l'import de la despesa subvencionable supere les quanties establides en la Llei de contractes del sector públic, per al contracte menor, la persona beneficiària haurà de sol·licitar, abans de la contracció del compromís per a l'obra, la prestació del servei o el lliurament del bé, com a mínim, tres ofertes de diferents proveïdors, llevat que, per les seues característiques especials, no hi haja en el mercat un nombre suficient d'entitats que els facen, presten o subministren, o quan la despesa s'haja dut a terme amb anterioritat a la subvenció.  
10. Conservar i custodiar proves acreditatives de l'efectiva realització de les activitats objecte d'aquesta subvenció, com per exemple vídeos, fotografies o altres mitjans de prova en format electrònic, així com llestes de participants i publicitat en el seu web o en mitjans de comunicació, que hauran de posar a la disposició de la Direcció General d'Esport en cas de ser requerides.  
11. Conservar els documents justificatius de l'aplicació dels fons subvencionats, incloent-hi els documents electrònics, mentre puguen ser objecte de les actuacions de comprovació i control segons la normativa fiscal, laboral i administrativa.  
12. A més de complir totes aquelles obligacions derivades de la normativa aplicable en matèria de subvencions, especialment les obligacions dels articles 13 i 14 de la Llei General de Subvencions.  
  
Quarta. Transparència, subministrament d'informació i dades obertes  
En compliment de la Llei 19/2013, de 9 de desembre, de transparència, accés a la informació pública i bon govern, la Llei 1/2022, de 13 d'abril, de transparència i bon govern de la Comunitat Valenciana i de l'article 18 de la Llei general de subvencions, els subjectes beneficiaris de la subvenció hauran de complir les següents obligacions de transparència:  
1. Les entitats privades hauran de complir les obligacions de publicitat activa recollides en el capítol II del títol I de la Llei 19/2013, de 9 de desembre, quan:  
Perceben durant el període d'un any ajudes o subvencions públiques en una quantia superior a 100.000 euros.  
Perceben durant el període d'un any natural ajudes o subvencions de les entitats públiques de la Comunitat Valenciana recollides en l'article 3 de la Llei 1/2022 en una quantia superior a 50.000 euros.  
Les ajudes o subvencions percebudes representen almenys el 40 % del total dels seus ingressos anuals, sempre que aconseguisquen com a mínim la quantitat de 5.000 euros.  
En particular, hauran de publicar en els termes previstos en els principis generals de l'article 5 de la Llei 19/2013 la informació institucional i organitzativa de l'article 6 i l'econòmica i pressupostària de l'article 8 d'aquesta. Aquesta publicació es realitzarà a través de la pàgina web de l'entitat, o bé a través de la plataforma TEP - Transparència Entitats Privades, de GVA Oberta, a la qual es pot accedir en https://gvaoberta.gva.es/es/tep.  
Aquesta informació s'haurà de publicar a partir de l'any següent a aquell en el qual s'hagen superat els llindars establits, i haurà de mantindre's publicada durant almenys quatre anys naturals.  
2. Sense perjudici de les obligacions previstes en l'apartat anterior, totes les entitats o persones beneficiàries de subvencions hauran de donar l'adequada publicitat del caràcter públic del finançament de programes, activitats, inversions o actuacions de qualsevol classe que siguen objecte de subvenció, incloent-hi el logotip de la Generalitat Valenciana en mitjans de difusió com per exemple cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
3. Les entitats o persones beneficiàries de subvencions estan obligats a subministrar a l'entitat concedent, previ requeriment, tota la informació que siga necessària per al compliment per aquesta de les obligacions previstes en la Llei de Transparència, en el termini de 15 dies hàbils des del requeriment. Una vegada transcorregut el termini conferit en el requeriment sense que el mateix haguera sigut atés, l'òrgan que ha realitzat el requeriment podrà acordar, previ advertiment i audiència a l'interessat, la imposició de multes coercitives els termes previstos en l'article 5 de la Llei 1/2022.  
4. Els nous conjunts de dades que es generen per la formalització i el desenvolupament de les subvencions atorgades per l'Administració de la Generalitat s'han de disposar, sempre que siga possible, com a conjunt de dades obertes.  
  
Cinquena. Conflicte d'interessos  
CONFEDECOM haurà d'adoptar totes les mesures necessàries per a previndre qualsevol situació en la qual la imparcialitat i objectivitat en l'execució de l'acció puguen estar compromeses per raons d'interés econòmic, afinitats polítiques, vincles familiars o afectius, o qualsevol altre interés compartit («conflicte d'interessos»).  
CONFEDECOM haurà de comunicar oficialment a la Direcció General d'Esport, sense demora, tota situació constitutiva d'un conflicte d'interessos o susceptible de conduir a un conflicte d'interessos i prendre immediatament totes les mesures necessàries per a corregir aquesta situació. L'incompliment d'aquesta obligació pot suposar infracció de l'ordenament jurídic vigent.  
  
Sisena. Obligacions de la Vicepresidència Primera i Conselleria de Cultura i Esport  
Col·laborar econòmicament amb CONFEDECOM en les despeses ocasionades pel desenvolupament de diferents línies d'actuació, amb la concessió de la subvenció nominativa prevista de 250.000 euros, a càrrec de l'aplicació pressupostària 81.95.27.313.47, capítol 4, línia S8243000, dels pressupostos de la Generalitat per a l'any 2023, per a atendre despeses de funcionament, amb la següent distribució:  
Programa d'adaptació al valencià dels webs de les federacions: 30.000 euros  
Programa d'assessorament a federacions esportives: 15.000 euros  
Programa de despeses de funcionament de CONFEDECOM: 205.000 euros  
Prèviament a la signatura del conveni, la Vicepresidència Primera i Conselleria de Cultura i Esport, comprovarà que la Federació està al corrent de les obligacions tributaries i de la Seguretat social.  
Una vegada signat el present conveni, la Vicepresidència Primera i Conselleria de Cultura i Esport procedirà, en el termini de 10 dies hàbils des de la seua inscripció en el Registre de Convenis de la Generalitat, a publicar el seu text íntegre en el Portal de Transparència de la Generalitat GVA Oberta, de conformitat amb el que es disposa en els articles 3 i 21 de la Llei 1/2022, de 13 d'abril, de Transparència i Bon Govern de la Comunitat Valenciana, i en l'article 12 del decret 105/2017, de 28 de juliol, del Consell. Així mateix seran objecte de publicació el corresponent informe de necessitat, una memòria succinta sobre les activitats realitzades en el marc del conveni i la seua execució pressupostària.  
  
  
  
Setena. Comissió mixta de seguiment i control  
Per a l'adequada planificació, execució i avaluació de les actuacions objecte del present conveni es constituirà una comissió mixta, formada per dues persones membres de cadascuna de les entitats signants del conveni, designades per cadascuna d'aquestes, de conformitat amb l'article 54 de la Llei orgànica, de 22 de març, per a la igualtat efectiva de dones i homes.  
La Vicepresidència Primera i Conselleria de Cultura i Esport designarà la persona que presidirà aquesta comissió mixta. Aquesta persona tindrà el vot de qualitat en les votacions.  
Aquesta comissió mixta tindrà, entre altres, les funcions següents:  
1. Supervisar l'execució del conveni, així com adoptar les decisions i dictar les instruccions necessàries a fi d'assegurar la correcta realització de les activitats convingudes, incloent a aquest efecte la solució, en primera instància, de les controvèrsies d'interpretació i compliment que puguen plantejar-se respecte d'aquest conveni.  
2. Seguiment del desenvolupament de les activitats del conveni.  
3. Afavorir en tot moment la comunicació general entre les parts, i resoldre tot el que siga possible de manera immediata o demanar, en cas contrari, la intervenció de les persones responsables adequades.  
  
4. Realitzar l'avaluació de les activitats exercides.  
5. Aprovar la memòria anual.  
La comissió mixta remetrà còpia de les actes, acords i informes que emeta en el desenvolupament i execució de les seues funcions a la Direcció General d'Esport.  
El règim de funcionament de la comissió mixta de seguiment i control quedarà sotmés al qual s'estableix en els articles 15 i següents de la Llei 40/2015, de règim jurídic del sector públic.  
  
Huitena. Compatibilitat de la subvenció  
La subvenció objecte d'aquest conveni és compatible amb altres subvencions, ajudes, ingressos o recursos obtinguts per a la mateixa finalitat, procedents de qualssevol de les administracions o ens públics o privats, nacionals, de la Unió Europea o d'organismes internacionals, sempre que la suma de totes s no supere el cost total de l'activitat. No obstant això, no és compatible si l'administració o entitat concedent forma part del sector públic de la Generalitat.  
  
Novena. Despeses subvencionables  
La subvenció concedida s'ha de destinar a sufragar les despeses ocasionades pel desenvolupament de les diferents línies d'actuació que s'indiquen en la clàusula segona.  
Aquestes subvencions tindran com a finalitat ajudar en les despeses ocasionades des de l'1 de gener de 2023 fins al 31 de desembre de 2023.  
  
Seran despeses subvencionables, els relatius a:  
La gestió i funcionament ordinari, relatius a l'organització de l'associació. Aquesta subvenció es destina a sufragar despeses del personal d'administració, material d'oficina, lloguers, subministraments, subvencions, tributs, reunions dels òrgans de govern i representació, publicacions, i en general despeses corrents relacionades amb la gestió i funcionament de CONFEDECOM. En l'organització, promoció i desenvolupament d'activitats esportives, es pot subcontractar l'organització en un percentatge no superior al 50 % del total de les despeses assumides per l'associació.  
Aquesta subcontractació es realitzarà de conformitat amb el que estableix l'article 29 de la Llei 38/2003, general de subvencions.  
Seran subvencionables les despeses financeres, les despeses d'assessoria jurídica o financera, les despeses notarials i registrals i les despeses de garantia bancària.  
No són subvencionables les despeses ocasionades per menjars de treball ni aquelles despeses no imprescindibles per als objectius de CONFEDECOM. Igualment, queden excloses de finançament les despeses derivades d'explotacions econòmiques que no coincidisquen amb l'objecte social o finalitat específica de CONFEDECOM, i també les ocasionades per premis, cànon o drets d'organització.  
Els tributs són despeses subvencionables quan la persona beneficiària de la subvenció els paga efectivament. En cap cas es consideren despeses subvencionables els impostos indirectes quan són susceptibles de recuperació o compensació.  
  
Desena. Pagament i termini de justificació  
La Generalitat abonarà per transferència bancària la subvenció a CONFEDECOM després de la justificació que acredite el compliment de l'activitat subvencionada, d'acord amb el que s'estableix en l'article 72 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions. La justificació es pot fer d'una sola vegada o per parts d'un mínim del 25 % de l'import total de la subvenció.  
El termini de presentació de la justificació conclou l'1 de desembre de 2023.  
  
Onzena. Forma de justificació  
CONFEDECOM ha de presentar la documentació justificativa de la subvenció mitjançant un compte justificatiu, d'acord amb el que s'estableix en l'article 72 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, i ha de contindre:  
1. Memòria d'actuació que justifique el compliment de la finalitat de les condicions imposades en la concessió de la subvenció, amb indicació de les activitats que s'han fet i dels resultats que s'han obtingut.  
2. Certificat del total de les despeses que s'han aplicat a cadascun dels programes subvencionats, que especifique els conceptes, i una relació detallada d'altres ingressos o subvencions que hagen finançat l'activitat subvencionada amb la indicació de l'import i la procedència d'aquest.  
3. Relació classificada de les despeses ocasionades per cada programa, ordenades i numerades degudament, amb identificació dels perceptors i del document, l'import, la data d'emissió i la data de pagament. S'ha de fer constar que les factures justificatives corresponen efectivament a pagaments realitzats i derivats de la finalitat per a la qual va ser concedida la subvenció.  
4. Factures originals, amb còpia, o documents de valor probatori equivalent, de les despeses subvencionades. Els justificants integrants de cada compte justificatiu han de complir els requisits formals establits legalment.  
5. CONFEDECOM, de conformitat amb el qual estableix l'article 31.3 de la Llei general de subvencions, quan l'import de la despesa subvencionable supere les quanties del contracte menor establides en la Llei 9/2017, de 8 de novembre, de contractes del sector públic, haurà d'acreditar haver sol·licitat com a mínim tres ofertes de diferents proveïdors amb caràcter previ a la contractació del compromís per a la prestació del servei o el lliurament del bé, exceptuant aquelles prestacions que, per les especials característiques de les despeses subvencionables, no existisquen en el mercat suficient nombre d'entitats que el subministren o el presten, excepte la despesa que s'haguera realitzat amb anterioritat a la sol·licitud de la subvenció.  
Tots aquests documents, els ha de signar la persona responsable de la tresoreria amb el vistiplau de la persona que exercisca la presidència de CONFEDECOM.  
CONFEDECOM ha d'enviar tota la documentació i justificació d'aquest conveni a la Direcció General d'Esport, telemàticament. L'enllaç per al procediment telemàtic és el següent: https://www.gva.es/va/inicio/procedimientos'id\_proc=23018  
  
Dotzena. Pla de control  
Aquesta subvenció estarà sotmesa a les actuacions incloses en el pla de control de 2023 regulat per la Resolució de 23 de març de 2023, del director general d'Esport, per la qual s'aprova el pla de control material de les subvencions que concedisca la Direcció General d'Esport en l'àmbit del programa pressupostari 457.10 «Foment de l'activitat esportiva» en 2023, d'acord amb l'article 169 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
Així mateix, en l'aplicació del pla de control als expedients seleccionats en aquest, addicionalment es realitzarà el control material de l'efectiva realització de les activitats objecte de subvenció, mitjançant comprovacions in situ si es considera procedent, o bé mitjançant altres procediments, com per exemple vídeos, fotografies o altres proves en format electrònic, així com la comprovació de llistes de participants i el seguiment de la publicitat en el seu web o en els mitjans de comunicació, per a garantir l'adequada realització de l'activitat subvencionada.  
  
Tretzena. Eficàcia i vigència del conveni  
El present conveni tindrà vigència des de la data de la seua signatura i estendrà els seus efectes des de l'1 de gener al 31 de desembre de 2023.  
  
Catorzena. Clàusula de resolució  
Aquest conveni pot ser resolt per acord de les parts que el subscriuen.  
A més, seran causes de resolució:  
- L'incompliment dels compromisos adquirits en aquest.  
- L'extinció del termini de vigència, segons disposa la clàusula anterior.  
- La decisió judicial declaratòria de la nul·litat del conveni.  
En cas de resolució del conveni, les parts, a proposta de la comissió mixta, podran acordar la continuació i finalització de les activitats ja iniciades que consideren oportunes, d'acord amb el que estableix l'article 52.3 de la Llei 40/2015, d'1 d'octubre, de règim jurídic del sector públic.  
En cas d'incompliment de l'obligació de justificar la subvenció o en cas de justificació insuficient, s'acordaran les conseqüències que siguen aplicables, de conformitat amb l'article 37.1.c de la Llei 38/2003, general de subvencions i, si escau, l'aplicació del règim sancionador previst legalment.  
La modificació del contingut del conveni requereix l'acord unànime de les parts, d'acord amb el que estableix l'article 49.g de la Llei 40/2015. Els tràmits de modificació de la descripció i finalitat del conveni es faran també en el marc de les modificacions pressupostàries de la Llei de pressupostos de la Generalitat.  
  
Quinzena. Protecció de dades personals  
1. La gestió de la subvenció nominativa, i de la signatura i seguiment d'aquest conveni mitjançant el qual s'instrumenta, comporta el tractament de dades de caràcter personal, per la qual cosa s'apliquen les mesures i garanties regulades en la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades (RGPD), i la Llei orgànica 3/2018, de 5 de desembre, de Protecció de dades personals i garantia dels drets digitals.  
  
2. En compliment del que disposa l'article 13 de l'RGPD, la informació en matèria de protecció de dades és la següent:  
a) Responsable del tractament: Vicepresidència Primera i Conselleria de Cultura i Esport. Plaça de Nules, 2. 46377 València.  
b) Delegació de Protecció de Dades de la Generalitat. Passeig de l'Albereda, 16. 46744 València. Adreça electrònica: dvw@hzf.xm.  
  
c) Finalitat del tractament: gestionar la concessió, control i justificació de la subvenció.  
d) Les bases de legitimació general aplicables al tractament de dades són les previstes en els apartats c i e de l'article 6.1 de l'RGPD (l'interès públic i l'obligació legal), en relació amb les normes específiques que regulen aquest procediment.  
e) Quan la persona sol·licitant, o el seu representant legal, aporte dades de caràcter personal de terceres persones en el procediment administratiu, especialment en la fase de justificació de la subvenció, tindrà l'obligació d'informar-los en els termes que estableix aquesta clàusula.  
  
f) Persones destinatàries de les dades: no està prevista la comunicació de dades de caràcter personal.  
g) Les dades no seran objecte de transferències internacionals.  
h) El responsable podrà efectuar, en l'exercici de les seues competències, les verificacions necessàries per a comprovar l'exactitud de les dades declarades per la persona interessada que estan en poder de les Administracions públiques.  
i) De conformitat amb l'article 13.2 de l'RGPD, totes les dades personals sol·licitades a través dels formularis i la documentació vinculada són necessàries per a poder tramitar la subvenció en les distintes fases del procediment. La falta de comunicació d'aquestes dades a la conselleria comportarà les conseqüències previstes per l'ordenament jurídic.  
  
j) Termini de conservació de dades: les dades personals es conservaran durant el temps necessari per a complir la finalitat per a la qual se sol·liciten i pels terminis establits en les normes vigents per a complir obligacions i responsabilitats legals, i seran suprimides d'acord amb el que es preveu en la normativa d'arxius i documentació.  
  
k) La persona interessada té dret a sol·licitar del responsable del tractament l'accés, rectificació i supressió de les seues dades de caràcter personal, així com la limitació o oposició tant al tractament d'aquestes dades com a no ser objecte de decisions individuals automatitzades, de manera presencial o telemàtica, de conformitat amb el que s'indica en la pàgina següent:   
http://www.gva.es/va/proc19970.  
l) A banda de qualsevol altre recurs administratiu o acció judicial, si la persona interessada considera no atesos els seus drets o vulnerat el tractament de les seues dades personals, pot reclamar davant la Delegada de Protecció de Dades, de manera presencial o telemàtica, de conformitat amb el que s'indica en la pàgina següent: http://www.gva.es/proc22094. A més, hi ha la possibilitat de reclamar davant l'Agència Espanyola de Protecció de Dades.  
3. I, pel que fa a la signatura i al seguiment del conveni, tant la conselleria com l'altra part són responsables del tractament que facen de les dades de les persones firmants i interlocutores, i dels membres de la comissió mixta de seguiment i control. El text del conveni, amb les dades de les persones firmants, serà enviat al Registre de Convenis de la Generalitat i publicat en el Portal de Transparència de la Generalitat.  
  
  
Setzena. Normativa  
A aquest conveni serà aplicable el que disposen la Llei 38/2003, de 17 de novembre, general de subvencions, i el Reial decret 887/2006, que aprova el seu reglament; la Llei 40/2015, de règim jurídic del sector públic; la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i també el Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre.  
El present conveni serà objecte de publicació en el Diari Oficial de la Generalitat Valenciana, en atenció a la Llei 38/2003, de 17 de novembre, general de subvencions, que en el seu article 9.3 indica que «les bases reguladores de cada tipus de subvenció se publicaran en el Boletín Oficial del Estado o en el diari oficial corresponent».  
  
Dissetena. Naturalesa jurídica i qüestions litigioses  
Aquest conveni de col·laboració té caràcter administratiu i s'ha de regir pel que estableix la normativa general i, concretament, s'ha d'ajustar al que disposa la Llei 40/2015, d'1 d'octubre, de règim jurídic del sector públic.  
Les possibles qüestions litigioses o controvèrsies per l'aplicació, interpretació, modificació, efectes i resolució del present conveni hauran d'intentar ser resoltes, en primera instància, per mutu acord entre les parts a través de la comissió de seguiment prevista en la clàusula setena.  
  
Si no s'arriba a un acord, les possibles controvèrsies han de ser resoltes, com disposa la Llei 29/1998, de 13 de juliol, reguladora de la jurisdicció contenciosa administrativa, pel Tribunal Superior de Justícia de la Comunitat Valenciana.  
  
Dihuitena. Comunicació a la Comissió Europea  
L'ajuda concedida no necessita ser notificada a la Unió Europea, perquè no compleix els requisits de l'apartat 1 de l'article 107 del TFUE, segons disposa el Decret 128/2017, de 29 de setembre, del Consell, ja que aquesta no suposa cap avantatge econòmic, atés que en aquest conveni no es desenvolupen activitats econòmiques en què s'oferisquen al mercat béns o serveis, per la qual cosa no hi ha possibilitat de falsejament de la competència.  
L'activitat objecte del conveni no es considera econòmica atesa la seua finalitat de protecció de l'esport federat de la Comunitat Valenciana.  
A més, l'import de les ajudes no superarà el cost de l'activitat.  
  
  
  
I com a mostra de conformitat, les parts signen el present conveni.  
  
  
València, 20 de novembre de 2023  
  
El vicepresident primer i conseller de Cultura i Esport,  
Vicente José Barrera Simó  
  
El president de CONFEDECOM,  
Salvador Fabregat Tatay